यह है बाल डेस्क, यहां कहां है दीवारों पर मोगली और टेबल पर बाल साहित्य
बाल आयोग ने गुरुवार को सुबह पड़ाव व झांसी रोड थाने का निरीक्षण किया। आयोग के सदस्यों ने बाल डेस्क के संबंध पूछा तो थाने में मुंशी के कक्ष को ही बाल डेस्क बताया गया। इस पर आयोग के अध्यक्ष व सदस्यों ने पूछा, यहां कहां है दीवारों पर मोगली के कार्टून व बाल साहित्य। इस कक्ष की स्थिति ठीक कर बाल फ्रेंडली बनाएं। यहां उल्लेखनीय है कि सभी थाने तीन-चार कमरों के परिसर में चल रहे हैं। इनमें टीआई का कमरा व हवालात भी शामिल रहती है। इसके बाद आयोग ने हाल ही मेें पुलिस द्वारा बच्ची चोर गैंग से 9 बच्चियों को बरामद किए जाने के मामले की तारीफ की। इस मामले में आगे की कार्रवाई के लिए पुलिस को हरसंभव मदद करने का भरोसा भी आयोग के अध्यक्ष ने दिया। अध्यक्ष ने कार्रवाई करने वाली टीम को पुरस्कार की अनुशंसा किए जाने का भी भरोसा दिया।
बाल अायोग के अध्यक्ष राघवेंद्र शर्मा व चाइल्ड वेलफेयर कमेटी के सदस्य विजय पांडे ने गुरुवार को पड़ाव व झांसी रोड थाने का निरीक्षण किया। उन्होंने बाल डेस्क के संबंध में पूछताछ की। सभी थानों में बाल डेस्क व महिला डेस्क का प्रावधान है लेकिन स्थिति यह है कि थानों के पास हवालात व मालखानों की ही पर्याप्त व्यवस्था नहीं है। ऐसी स्थिति में इन डेस्क की व्यवस्था दिखावटी ही की जाती है। निरीक्षण के दौरान एएसपी आलोक सिंह, डीबीएस भदौरिया, राजकुमार शर्मा, अमर सिंह सिकरवार, संतोष सिंह, बाल अपराध निरीक्षक एसएल सरेआम भी उपस्थित थे।
ग्वालियर पुलिस की दिल्ली बैठक में हुई चर्चा: अध्यक्ष राघवेंद्र शर्मा ने बताया, हाल ही में 9 बच्ची बरामद किए जाने की कार्रवाई की दिल्ली में राष्ट्रीय बाल आयोग की बैठक में चर्चा हुई। उन्होंने कहा, ग्वालियर पुलिस की बहुत अच्छी कार्रवाई थी। इतनी अधिक संख्या में एक साथ चोरी की गई बच्ची कभी बरामद नहीं हुईं। उन्होंने इस कार्रवाई को आगे बढ़ाने के लिए शासन स्तर पर हर संभव मदद करने का भरोसा पुलिस अधिकारियों को दिया। उन्होंने कहा कि बरामद होने वाली बच्चियों की सूचना चिल्ड्रन वेलफेयर सोसाइटी को दी जाए।
झांसी रोड थाना का निरीक्षण करते बाल आयोग के अध्यक्ष राघवेन्द्र शर्मा।
hin_Deva hin_Deva hin_Deva hin_Deva bho_Deva